Prins Christian (sønn av Christian V)

Christian, prins av Danmark-Norge (født 25. mars 1675 på Københavns slott, død 27. juni 1695) var sønn av kong Christian V og dronning Charlotte Amalie.  

I en alder av 12 år ble han nevnt som mulig kongsemne i Polen. Som 14-årig sto han for festlighetene i anledning av farens fødselsdag i 1689, som brakte den første opera frem i landet, og som endte så sørgelig med Sophie Amalienborgs brann.

Selv var han en kraftig og livlig ung mann, som under marskalk W.P.v. Vierecks ledelse i mai 1695, dro på sin første større utenlandsreise til Italia. Ikke lenge etter ble han smittet av kopper, og døde allerede 27. juni i Ulm. Liket ble fraktet til Roskilde domkirke, hvor jordfestelsen fant sted 11. september samme år.

Referanser 

Danske prinser
Norske prinser
Huset Oldenburg
Riddere av Elefantordenen
Fødsler i 1675
Dødsfall i 1695